A4-0291/97

Ψήφισμα σχετικά με την ανακοίνωση της Επιτροπής για τον εκσυγχρονισμό και τη βελτίωση της κοινωνικής προστασίας στην Ευρωπαϊκή Ένωση (COM(97)0102 - C4-0143/97 - COS0538)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής με θέμα «Εκσυγχρονισμός και βελτίωση της κοινωνικής προστασίας στην Ευρωπαϊκή Ένωση» (COM(97)0102 - C4-0143/97),

- επισημαίνοντας τα άρθρα 2, 3, 117 και 118 της Συνθήκης για την ίδρυση της Ευρωπαϊκής Κοινότητας,

- επισημαίνοντας τη συμφωνία περί κοινωνικής πολιτικής η οποία συνήφθη μεταξύ των κρατών μελών της Ευρωπαϊκής Κοινότητας, εξαιρουμένου του Ηνωμένου Βασιλείου της Μεγάλης Βρετανίας και Βορείου Ιρλανδίας, κυρίως τα άρθρα της 1 και 2, και επισημαίνοντας την υποβληθείσα από το Ηνωμένο Βασίλειο της Μεγάλης Βρετανίας και Βορείου Ιρλανδίας, επ' ευκαιρία του Ευρωπαϊκού Συμβουλίου του Άμστερνταμ, δήλωση προσχώρησης στην εν λόγω συμφωνία,

- έχοντας υπόψη το σχέδιο Συνθήκης του Άμστερνταμ,

- έχοντας υπόψη τη σύσταση 92/441/ΕΟΚ που εξέδωσε στις 24 Ιουνίου 1992 το Συμβούλιο σχετικά με τα κοινά κριτήρια για την επάρκεια πόρων και παροχών στα συστήματα κοινωνικής προστασίας, καθώς και τη σύσταση 92/442/ΕΟΚ που εξέδωσε το Συμβούλιο στις 27 Ιουλίου 1992 σχετικά με τη σύγκλιση των στόχων και των πολιτικών κοινωνικής προστασίας ((ΕΕ L 245 της 26.8.1992, σελ. 46 και 49)),

- έχοντας υπόψη τα ψηφίσματά του της 16ης Ιανουαρίου 1996 σχετικά με το μεσοπρόθεσμο πρόγραμμα δράσης 1995-1997 ((ΕΕ C 32 της 5.2.1996, σελ. 24)), της 28ης Νοεμβρίου 1996 σχετικά με την έκθεση της Επιτροπής «Η απασχόληση στην Ευρώπη - 1996" ((ΕΕ C 380 της 16.12.1996, σελ. 84)) και της 19ης Φεβρουαρίου 1997 σχετικά με την ανακοίνωση της Επιτροπής «Το μέλλον της κοινωνικής προστασίας: Ένα πλαίσιο για μια ευρωπαϊκή συζήτηση» και σχετικά με την έκθεση της Επιτροπής για την κοινωνική προστασία στην Ευρώπη 1995 ((ΕΕ C 85 της 17.3.1997, σελ. 63)),

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων, καθώς και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής και της Επιτροπής για τα Δικαιώματα της Γυναίκας (A4-0291/97),

Α. επισημαίνοντας ότι οι ποικίλες διαφορές μεταξύ των συσημάτων κοινωνικής ασφάλισης των κρατών μελών θα εξακολουθούν να υπάρχουν και στο μέλλον,

Β. επισημαίνοντας ότι υπάρχει σταθερή σχέση μεταξύ οικονομικής ανάπτυξης, κοινωνικής σταθερότητας και συστημάτων κοινωνικής ασφάλισης,

Γ. επισημαίνοντας ότι αφενός υπάρχει ανάγκη μεταρρυθμίσεων για την εξασφάλιση της χρηματοδότησης των κοινωνικών συστημάτων και αφετέρου μεγάλος αριθμός ατόμων -παρά τα ισχύοντα συστήματα- δεν διαθέτει σήμερα ένα αξιοπρεπές εισόδημα,

Δ. επισημαίνοντας ότι η ιδέα της αλληλεγγύης διαδραματίζει ένα ρόλο - κλειδί στην αντιμετώπιση όλων των βασικών κοινωνικών προβλημάτων,

Ε. επισημαίνοντας ότι στην αποτελεσματική κοινωνική προστασία ανήκουν και τα δικαιώματα των εργαζομένων και ότι τα δικαιώματα αυτά πρέπει να ενισχυθούν περαιτέρω στους ενσωματωμένους στη Συνθήκη του Άμστερνταμ τομείς της συμμετοχής στη λήψη των αποφάσεων και της προστασίας των δεδομένων,

1. εκφράζει την άποψη ότι οι διευρυνθείσες δια της Συνθήκης του Άμστερνταμ δυνατότητες μιας κοινής ευρωπαϊκής κοινωνικής πολιτικής πρέπει να χρησιμοποιηθούν από το Συμβούλιο και την Επιτροπή για την ανάληψη νέων πρωτοβουλιών που θα διέπονται από το πνεύμα της κοινωνικής σύγκλισης[semigr ] εκφράζει ωστόσο τη λύπη του για το γεγονός ότι η Συνθήκη εξακολουθεί να απαιτεί ακόμα ομοφωνία για τις αποφάσεις του Συμβουλίου που αφορούν την κοινωνική προστασία και την φορολογική πολιτική[semigr ]

2. επισημαίνει ότι λόγω της ιστορικής της εξέλιξης και της ύπαρξης διαφορετικών εθνικών συστημάτων για τη χρηματοδότησή της, η κοινωνική προστασία πρέπει να παραμείνει αρμοδιότητα των κρατών μελών, σύμφωνα με την αρχή της επικουρικότητας[semigr ]

3. τονίζει ότι παράλληλα προς τις προσπάθειες των κρατών μελών για συμμόρφωση προς τα κριτήρια σύγκλισης για την οικονομική και νομισματική ένωση θα πρέπει να αναπροσαρμόζεται συνεχώς το ευρωπαϊκό πρότυπο κοινωνικής προστασίας το οποίο θα βασίζεται στην αλληλεγγύη και θα διασφαλίζει την προστασία των πολιτών από τον κοινωνικό αποκλεισμό[semigr ]

4. τονίζει την αναγκαιότητα να παγιωθούν τα δημόσια οικονομικά όλων των κρατών μελών προκειμένου να αποφευχθεί η αύξηση των ελλειμμάτων και η διεύρυνση του χρέους στο μέλλον, πράγμα το οποίο θα αποτελέσει μεγάλη απειλή για τα συστήματα κοινωνικής προστασίας για τις μελλοντικές γενεές. Τονίζει επομένως ότι η εκπλήρωση των κριτηρίων του Μάαστριχτ για την ΟΝΕ δεν είναι ασυμβίβαστη με ισχυρά κοινωνικά συστήματα, αλλά αντιθέτως στηρίζουν τα κράτη μέλη στην προσπάθειά τους να επιτύχουν χαμηλότερα επιτόκια και υψηλότερη οικονομική μεγέθυνση, η οποία μέσω της ευρύτερης φορολογικής βάσης προσφέρει τις δυνατότητες για βελτίωση των συστημάτων κοινωνικής προστασίας[semigr ] αναμένει ωστόσο από την Επιτροπή και το Συμβούλιο να λάβουν αμέσως θέση σχετικά με τις προκλήσεις που προκύπτουν από την Οικονομική και Νομισματική Ένωση για τα συστήματα κοινωνικών υπηρεσιών και την απασχόληση[semigr ]

5. ζητεί η Επιτροπή να εκτιμήσει τη σημασία μιας υψηλού επιπέδου κοινωνικής προστασίας για την ανταγωνιστικότητα της Ευρώπης κατά τον υπολογισμό του κόστους και των ωφελειών της κοινωνικής προστασίας[semigr ]

6. εκφράζει την άποψη ότι μόνο μια ενεργός πολιτική στον τομέα της απασχόλησης μπορεί να δημιουργήσει τις βάσεις για τη διατήρηση και την ενίσχυση της κοινωνικής ασφάλειας και καλεί την Επιτροπή, από κοινού με τη νέα επιτροπή για την απασχόληση, να αναλύσει με ποιο τρόπο η μελλοντική ανάπτυξη των συστημάτων κοινωνικής προστασίας θα μπορεί να χρησιμοποιηθεί για τη δημιουργία νέων θέσεων εργασίας[semigr ]

7. υποστηρίζει τις προσπάθειες για την αναπροσαρμογή της φορολογικής νομοθεσίας και των συστημάτων κοινωνικής ασφάλισης ούτως ώστε να ενθαρρυνθεί περισσότερο η απασχόληση, απορρίπτει όμως στρατηγικές με τις οποίες περιπτώσεις ανεργίας και φτώχειας θα καταπολεμούνται μέσω περιορισμού των επιδομάτων[semigr ] αντιθέτως, ζητεί ενεργοποίηση των επιδομάτων στο πλαίσιο μιας πολιτικής που θα αποσκοπεί στη λήψη συνοδευτικών μέτρων, στην επιμόρφωση και στην κατάρτιση των ανέργων[semigr ]

8. τονίζει ότι η μεσοπρόθεσμη αύξηση των πιστώσεων των διαρθρωτικών ταμείων πρέπει να είναι ακριβώς υπέρ των μέτρων επαγγελματικής εκπαίδευσης και επιμόρφωσης και αναμένει από την Επιτροπή να υποβάλει προτάσεις για το πως θα μπορούσε να επιτευχθεί μεγαλύτερη ενεργός συμμετοχή του ιδιωτικού τομέα στην επαγγελματική εκπαίδευση[semigr ]

9. ζητεί από την Επιτροπή να εξετάσει σε ποιό βαθμό τα συστήματα κοινωνικής ασφάλισης συμβάλλουν επαρκώς στην παρεμπόδιση του κοινωνικού αποκλεισμού και στη διασφάλιση της επανένταξης στην αγορά εργασίας[semigr ]

10. ζητεί από την Επιτροπή να υποβάλει προτάσεις, σύμφωνα με την προαναφερθείσα Σύσταση του Συμβουλίου 92/442/ΕΟΚ[semigr ]

11. ζητεί από την Επιτροπή και από την Επιτροπή Αγοράς Εργασίας και Απασχόλησης να επεξεργασθούν μία στρατηγική κοινωνικής σύγκλισης με σκοπό η πολιτική απασχόλησης της Ευρωπαϊκής Ένωσης να συνδεθεί με μία κατάλληλη στρατηγική κοινωνικής προστασίας[semigr ]

12. καλεί την Επιτροπή - από κοινού με τη νέα Επιτροπή για την Απασχόληση και την Πολιτική στον Τομέα της Αγοράς Εργασίας - να εξακολουθήσουν την αξιολόγηση των εφαρμοζομένων στα κράτη μέλη μεταρρρυθμίσεων, διαμορφώνοντας και εφαρμόζοντας πρακτικές οι οποίες έχουν ήδη δοκιμασθεί ("good practices")[semigr ] καλεί επίσης την Επιτροπή να αναπτύξει νέες αρχές και στρατηγικές που θα μπορούσαν να δώσουν απάντηση στις σημερινές οικονομικές, κοινωνικές και δημογραφικές προκλήσεις[semigr ] πρέπει, τέλος, να ερευνηθούν οπωσδήποτε και οι δυνατότες ευελίκτων συστημάτων για τη μετάβαση από την εργασία στη συνταξιοδότηση, καθώς και οι δυνατότητες χρηματοδότησης των συνταξιοδοτικών συστημάτων[semigr ]

13. ζητεί από την Επιτροπή να υποβάλλει ανά διετία έκθεση για την εξέλιξη της φτώχειας και του πλούτου στην ΕΕ[semigr ]

14. καλεί την Επιτροπή να υποβάλει Πράσινη Βίβλο σχετικά με το θέμα «Κοινωνική προστασία και δημόσιο συμφέρον - κοινές ηθικές αρχές»[semigr ]

15. θεωρεί ότι οι συμπληρωματικές πιστώσεις πρέπει να χρησιμοποιηθούν και για τη χρηματοδότηση του τριτογενούς τομέα προκειμένου να αυξηθούν οι δυνατότητες των οργανώσεων να προσφέρουν καινοτόμους υπηρεσίες με σκοπό την πλήρωση των ελλείψεων του δημοσίου τομέα σε ό,τι αφορά τις κοινωνικές υπηρεσίες και τις υπηρεσίες υγείας[semigr ]

16. επικροτεί την πρόοδο που σημειώθηκε κατά την ανεπίσημη συνεδρίαση του Συμβουλίου Υπουργών Οικονομικών στις 12-14 Σεπτεμβρίου 1997, προς την κατεύθυνση της επίτευξης συμφωνίας για έναν κώδικα συμπεριφοράς με σκοπό την εξάλειψη του αθέμιτου ανταγωνισμού μεταξύ των κρατών μελών στον τομέα της φορολογίας[semigr ] εκφράζει περαιτέρω την άποψη ότι οι φορολογικές επιβαρύνσεις πρέπει να μετατοπισθούν από τον παραγωγικό συντελεστή «εργασία» σε άλλους συντελεστές,

17. επισημαίνει ότι η γήρανση του πληθυσμού, σε περίπτωση που δεν μεταβληθεί η επί των συνταξιοδοτικών συστημάτων πολιτική, μπορεί να οδηγήσει σε σημαντική αύξηση των δαπανών σε όλα τα συνταξιοδοτικά συστήματα, τόσο εκείνα που βασίζονται στην κεφαλαιοποίηση όσο και εκείνα που βασίζονται στην ανακατανομή[semigr ] είναι της γνώμης ότι η στροφή προς την κεφαλαιοποίηση, όσον αφορά τη χρηματοδότηση κρατικών συνταξιοδοτικών συστημάτων, κατά τη διάρκεια της μεταβατικής περιόδου θα προκαλέσει αναπόφευκτα δημοσιονομικά προβλήματα[semigr ] στο πλαίσιο αυτό εφιστά την προσοχή στην Πράσινη Βίβλο για τις συμπληρωματικές συντάξεις στην ενιαία αγορά[semigr ]

18. επισημαίνει ακόμα μια φορά τα προβλήματα σχετικά με τα συστήματα φορολογίας και κοινωνικών ασφαλίσεων στο πλαίσιο της ελεύθερης κυκλοφορίας των προσώπων και κυρίως στον τομέα της διασυνοριακής εργασίας[semigr ] ζητεί να απλοποιηθεί και να εκσυγχρονισθεί ο κανονισμός (ΕΟΚ) 1408/71, μεταξύ άλλων, με διεύρυνση του πεδίου εφαρμογής για νέες μορφές κοινωνικών ασφαλίσεων, όπως η ασφάλιση για την παροχή κοινωνικής περίθαλψης[semigr ] ζητεί, επιπλέον, την επεξεργασία οδηγίας σχετικά με τον συντονισμό επικουρικών συνταξιοδοτικών συστημάτων[semigr ] ζητεί ακόμα μια φορά να διασφαλίζεται καλύτερα ο συντονισμός φορολογικών μέτρων και μέτρων κοινωνικής ασφάλισης των διασυνοριακών εργαζομένων μέσω μιας ενιαίας εφαρμογής της αρχής του τόπου κατοικίας και του τόπου εργασίας[semigr ]

19. ζητεί να υπάρξει αναθεώρηση των συστημάτων κοινωνικής προστασίας ώστε να ληφθεί υπόψη η σημερινή πραγματικότητα της ανισότητας μεταξύ των φύλων στην αγορά εργασίας, ιδίως όσον αφορά τη διάκριση που υπάρχει στην απασχόληση και την ανισότητα στις αποδοχές[semigr ]

20. ζητεί από την Επιτροπή και το Συμβούλιο να εξαλείψουν τις διακρίσεις εις βάρος των γυναικών που προκαλούνται από τη χρήση ειδικών συντελεστών για τον υπολογισμό των επικουρικών συντάξεων, και να τροποποιήσουν τη σχετική οδηγία[semigr ]

21. αντιλαμβάνεται τα προβλήματα που αντιμετωπίζουν κυρίως οι γυναίκες όσον αφορά την χορήγηση παρεπομένων δικαιωμάτων στον τομέα της κοινωνικής ασφάλισης, επισημαίνει την ευάλωτη θέση των γυναικών στα συστήματα αυτά, ιδίως σε περίπτωση διαζυγίου ή διάρρηξης συμβιωτικής σχέσης, ή σε περίπτωση βίαιου γάμου ή σχέσης[semigr ] εκφράζει τη πεποίθηση, ότι επιπλέον, τα παρεπόμενα αυτά δικαιώματα παρεμποδίζουν την συμμετοχή των γυναικών στην εργασία.

22. εκφράζει την άποψη ότι η εξατομίκευση των δικαιωμάτων κοινωνικής προστασίας είναι δυνατόν να επιτύχει μέσω της καταβολής προσπαθειών για βελτίωση των ευκαιριών πρόσβασης των γυναικών στην αγορά εργασίας, που θα τους επέτρεπε να εδραιώσουν ίδια δικαιώματα κοινωνικής προστασίας, για παράδειγμα, μέσω της θέσπισης ενός δικαιώματος ελαχίστων παροχών, ανεξαρτήτως διάρκειας της εργασίας και του ύψους της αμοιβής και με την κατάργηση της σχέσης μεταξύ εισφοράς και παροχών, μέσω της αναγνώρισης μη αναλογικών δικαιωμάτων στη περίπτωση μικρών ή ελάχιστα αμοιβομένων εργασιών, και μέσω της αναγνώρισης εξομοιουμένων περιόδων σε περίπτωση διακοπής της απασχόλησης[semigr ] καλεί την Ευρωπαϊκή Επιτροπή να εγκύψει ενδελεχέστερα στην ανάλυση παρομοίων μηχανισμών, με βάση τις καλύτερες πρακτικές των κρατών μελών[semigr ]

23. επισημαίνει στην Επιτροπή και το Συμβούλιο ότι η κοινωνική προστασία των εργαζομένων σε «άτυπες» εργασιακές σχέσεις δεν έχει έως τώρα ρυθμισθεί με ικανοποιητικό τρόπο και ότι - δεδομένου ότι από τις μορφές αυτές εργασίες πλήττονται κατά πλειοψηφία οι γυναίκες - υπάρχει μια διπλή παραβίαση της ισότητας ευκαιριών (εισόδημα από εργασία, [επιχειρησιακές] συντάξεις) μεταξύ γυναικών και ανδρών[semigr ]

24. καλεί την Επιτροπή να δημοσιεύσει την ανακοίνωση για την εξατομίκευση της κοινωνικής προστασίας και των φορολογικών συστημάτων και την επίπτωση που θα έχουν στην ισότητα ευκαιριών μεταξύ ανδρών και γυναικών, όπως είχε υποσχεθεί στο μεσοπρόθεσμο κοινωνικό πρόγραμμα δράσης 1995-97[semigr ]

25. καλεί την Επιτροπή να ερευνήσει σε κάθε κράτος μέλος εάν υπάρχουν διαφορές μεταξύ παντρεμένων ζευγαριών και ζευγαριών που συγκατοικούν όσον αφορά τα διάφορα κοινωνικά συστήματα ασφάλειας[semigr ]

26. καλεί την Επιτροπή να υποβάλει το ταχύτερον την από καιρού αναμενόμενη πρόταση αναθεώρησης της οδηγίας 86/613/ΕΟΚ του Συμβουλίου της 11ης Δεκεμβρίου 1986, σχετικά με την εφαρμογή της αρχής της ίσης μεταχείρισης ανδρών και γυναικών που ασκούν ανεξάρτητη δραστηριότητα, συμπεριλαμβανομένης της γεωργικής, καθώς και για την προστασία της μητρότητας ((ΕΕ L 359 της 19.12.1986, σελ. 56))[semigr ]

27. κρίνει ότι τα μετοχικά ή μη μετοχικά συστήματα όλων των κρατών μελών θα πρέπει να προβλέπουν την αναγνώριση περιόδων εκπαίδευσης και περιόδων παροχής φροντίδων σε γηραιότερα μέλη της οικογένειας για εκείνους και εκείνες που διακόπτουν την επαγγελματική τους σταδιοδρομία προκειμένου να αφιερώσουν το χρόνο τους στην εκπαίδευση παιδιών ή στη φροντίδα γηραιών μελών της οικογένειας, ούτως ώστε να τους δοθεί η δυνατότητα να συμπληρώσουν τις προϋποθέσεις ή να αποκτήσουν την απαιτούμενη επιλεξιμότητα για την εδραίωση δικαιώματος συντάξεως γήρατος ή αναπηρίας, και να μην ζημιώνονται όσον αφορά το επίπεδο των παροχών επειδή ανέλαβαν οικογενειακές υποχρεώσεις.

28. καλεί την Επιτροπή να υποβάλει, σύμφωνα με την σύσταση του Συμβουλίου 92/241/ΕΟΚ της 31ης Μαρτίου 1992 ((ΕΕ L 123 της 8.5.1992, σελ. 16)), να υποβάλει πρόταση για νομοθεσία σε κοινοτικό επίπεδο σχετικά με τη δημιουργία μιας ελάχιστης υπηρεσίας παιδιών σταθμών και καλεί τα κράτη μέλη να αναπτύξουν συνολικά συστήματα μέριμνας με τα οποία:

- η ανάγκη μέριμνας των εξαρτημένων ατόμων δεν θα λειτουργεί ως φραγμός στην αμειβόμενη απασχόληση 7

- αυτοί και αυτές που επιλέγουν να παρέχουν άτυπης μορφής μέριμνα σε μέλη της οικογένειας δεν θα βρίσκονται σε μειονεκτική θέση όσον αφορά την κοινωνική προστασία.

29. επισημαίνοντας ότι ο τομέας των υπηρεσιών εξακολουθεί να είναι αυτός που μπορεί να δημιουργήσει θέσεις εργασίας ποιότητος και δεδομένης της μαζικής παρουσίας των γυναικών στον εν λόγω τομέα, ζητεί από την Επιτροπή να συνεργασθεί για τη μετεξέλιξη του τομέα και τη δημιουργία νέων θέσεων απασχόλησης με κατάλληλη και δίκαιη κοινωνική προστασία[semigr ]

30. καλεί τα κράτη μέλη να ενθαρρύνουν την ανάπτυξη τοπικών πρωτοβουλιών απασχόλησης μέσω της δημιουργίας εταιρικών σχέσεων μεταξύ των τοπικών δημοσίων αρχών και των ιδιωτών επιχειρηματιών και μέσω της άρσης των υφισταμένων ρυθμιστικών, χρηματοοιονομικών και θεσμικών φραγμών[semigr ] οι τοπικές πρωτοβουλίες για την απασχόληση στον τομέα των καθημερινών υπηρεσιών (όπως η φύλαξη των παιδιών και οι υπηρεσίες επικούρησης κατ' οίκον), οι υπηρεσίες για τη βελτίωση της ποιότητας ζωής (όπως η εκ νέου ανάπτυξη αστικών δημοσίων χώρων), οι πολιτιστικές και ψυχαγωγικές υπηρεσίες (όπως η πολιτιστική κληρονομιά και ο οπτικοακουστικός τομέας) και οι περιβαλλοντικές υπηρεσίες όχι μόνον καλύπτουν υπάρχουσες ανάγκες, αλλά δημιουργούν επίσης απασχολήσεις για κοινωνικώς αποκλεισμένα άτομα (εντάσσοντάς τα εκ νέου στην κοινωνία ) και καθιστούν την οικονομική μεγέθυνση κινητήριο μοχλό για την απασχόληση[semigr ]

31. καλεί την Επιτροπή να δημιουργήσει, με την ανάλυση της εφαρμογής αποδοτικών πρακτικών στον υγειονομικό τομέα μία ευρωπαϊκή προστιθέμενη αξία, όπως προβλέπεται στο άρθρο 129 της ΣΕΚ στη διατύπωση που του έχει δοθεί στη Συνθήκη του Άμστερνταμ[semigr ]

32. υποστηρίζει την Επιτροπή στην πρόθεσή της να μελετήσει τις πιθανές επιπτώσεις της πρόληψης ασθενειών και των δραστηριοτήτων προώθησης της υγείας με σκοπό να μειωθεί το κόστος για την περίθαλψη, και να εκτιμήσει σε ποιό βαθμό και κάτω από ποιές συνθήκες οι μηχανισμοί της αγοράς μπορούν να συμβάλλουν στη μείωση του κόστους, εξασφαλίζοντας συγχρόνως την δυνατότητα πρόσβασης και τη βελτίωση της ποιότητας των υγειονομικών υπηρεσιών[semigr ]

33. ζητεί να εκπονηθούν σαφείς νομοθετικές ρυθμίσεις για όλο τον τομέα της υγειονομικής ασφάλισης, ιδίως για τα επικουρικά συστήματα συνταξιοδότησης που αποκτούν ολοένα και μεγαλύτερη σημασία[semigr ] η αλληλεγγύη θα πρέπει να αποτελεί το βασικό κανόνα και να στηρίζεται στη μη επιλογή των κινδύνων, στον μη αποκλεισμό των κακών κινδύνων, στην ισομερή κατανομή των επιβαρύνσεων και στη χρησιμοποίηση οργανώσεων που δεν αποσκοπούν στον προσπορισμό κέρδους[semigr ] θα πρέπει επίσης να διευκολύνεται η ενημέρωση όσον αφορά τους προσφέροντες την περίθαλψη, την αποτελεσματικότητα και το κόστος των ιατρικών συναλλαγών ούτως ώστε ο ανταγωνισμός μεταξύ εκείνων που προσφέρουν την περίθαλψη να μπορεί να εκδηλώνεται μέσω προσπαθειών για την επιδίωξη ποιοτικών υπηρεσιών[semigr ]

34. αναθέτει στον Πρόεδρό του να διαβιβάσει τον παρόν ψήφισμα στο Συμβούλιο, την Επιτροπή, την Οικονομική και Κοινωνική Επιτροπή καθώς και τους ευρωπαίους κοινωνικούς εταίρους.